Proiect

**GUVERNUL REPUBLICII MOLDOVA**

**HOTĂRÎRE nr.\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_2016**

**or. Chişinău**

**Cu privire la alocarea mijloacelor financiare**

În conformitate cu pct.5 al Regulamentului privind gestionarea fondurilor de urgenţă ale Guvernului, aprobat prin Hotărîrea Guvernului nr. 862 din 18 decembrie 2015 (Monitorul Oficial al Republicii Moldova, 2015, nr. 347-360, art. 967), şi în conformitate cu prevederile Hotărîrii Guvernului nr. 610 din 17 mai 2016 cu privire la aprobarea cuantumului premiilor pentru performanţele obţinute la ediţia a XXXI-a a Jocurilor Olimpice de vară şi ediţia a XV-a a Jocurilor Paralimpice din anul 2016, or. Rio de Janeiro, Brazilia (Monitorul Oficial al Republicii Moldova, 2016, nr. 134-139, art. 668), GuvernulHOTĂRĂŞTE:

1. Se alocă, din fondul de rezervă al Guvernului, Ministerului Finanţelor suma de 8 090 000 lei, în scopul premierii sportivilor pentru performanţele obţinute la ediţia a XXXI-a a Jocurilor Olimpice de vară şi ediţia a XV-a a Jocurilor Paralimpice din anul 2016, or. Rio de Janeiro, Brazilia, şi antrenorilor acestora, după cum urmează:

sportivului Serghei Tarnovschi (caiac-canoe), medalia de bronz – 2 000 000 lei

profesorului antrenor Victor Reneiski– 2 000 000 lei;

medicului sportiv Alexandr Buza – 100 000 lei;

masorului Valeriu Clapaniuc – 100 000 lei;

sportivei Zalina Margieva (Petrivskaya) (atletism), locul V – 600 000 lei;  
 profesorului-antrenor Soslan Marghiev  – 600 000 lei;  
    sportivului Alexandru Şpac (haltere), locul V – 600 000 lei;  
    profesorului-antrenor Leonid Şpac – 600 000 lei;

medicului sportiv Dorin Balmuş – 60 000 lei  
    sportivului Sergiu Cechir (haltere), locul VI – 400 000 lei;

profesorului-antrenor Sergiu Creţu – 400 000 lei  
    sportivei Larisa Marinenkova (powerlifting), locul VII – 300 000 lei;  
    profesorului-antrenor Dumitru Prodan – 300 000 lei;

medicului sportiv Diana Prodan – 30 000 lei

2. Se suspendă executarea prezentei hotărîri în privinţa premierii sportivului Serghei Tarnovschi, profesorului-antrenor Victor Reneiski, medicului sportiv Alexandr Buza şi masorului Valeriu Clapaniuc pînă la decizia definitivă a federaţiei internaţionale de profil, emisă în favoarea sportivului. În cazul unei decizii definitive privind retragerea medaliei de bronz obţinute, sumele prevăzute în pct. 1 în privinţa sportivului Serghei Tarnovschi, profesorului-antrenor Victor Reneiski, medicului sportiv Alexandr Buza şi masorului Valeriu Clapaniuc nu vor fi alocate.

3. În cazul depistării pozitive ulterioare la dopaj la probele prelevate în cadrul Jocurilor Olimpice din anul 2016, or. Rio de Janeiro, Brazilia, persoanele enumerate în pct. 1 vor restitui toate sumele încasate conform prezentei hotărîri, în conformitate cu legislaţia în vigoare.

|  |  |
| --- | --- |
| **PRIM-MINISTRU** | **Pavel FILIP** |
| **Contrasemnează:** |  |
| **Ministrul finanţelor** | **Octavian Armaşu** |
| **Ministrul tineretului şi Sportului** | **Victor ZUBCU** |